ഖത്തറിന്െറ സാംബക്ക് ഇന്ന് ഫൈനല് ദോഹ: മുഅതസ് ബര്ഷിമിന്െറയും ഫാരിസ് ഇബ്രാഹിമിന്െറയും സ്വര്ണം നേട്ടങ്ങള്ക്കിടെ ത്രില്ലടിച്ച ഖത്തറിന് ടോക്യോ ഒളിമ്ബിക്സില് ഇന്ന് മറ്റൊരു ഫൈനല്. പുരുഷ വിഭാം 400 മീറ്റര് ഹര്ഡില്സില് അവസാന എട്ടുപേരില് ഒരാളായി മാറിയ അബ്ദുറഹ്മാന് സാംബ രാവിലെ 6.20ന് ട്രാക്കിലിറങ്ങും. രണ്ട് സ്വര്ണങ്ങളുടെ ആവേശത്തിലാണ് ഖത്തര് ക്യാമ്ബ്. സീസരിലെ മികച്ച ഫോമില് കുതിക്കുന്ന സാംബയില നിന്നും ഫൈനലില് ഒരു മെഡലും ഖത്തര് മോഹിക്കുന്നുണ്ട്.സെമി ഫൈനലില് ബ്രസീലിന്െറ അലിസണ് സാേന്റാസിന് പിറകില് 47.47 സെക്കന്ഡിലായിരുന്ന സാംബ ഓടിയെത്തിയത്. സീസണിലെ മികച്ച സമയം കൂടിയായിരുന്നു അത്. നേരത്തെ ഒന്നാം ഹീറ്റ്സില് 48.38 സെക്കന്റില് സാംബ ഒന്നാം സ്ഥാനത്തായിരുന്നു. ഖത്തര് വേദിയായ 2019 ലോകചാമ്ബ്യന്ഷിപ്പില് വെങ്കലവും, ഏഷ്യന് ചാമ്ബ്യന്ഷിപ്പില് സ്വര്ണവും നേടിയ താരം. 2018 ഏഷ്യന് ഗെയിംസില് ഹര്ഡ്ല്സിലും, റിലേയിലും സ്വര്ണം നേടിയിരുന്നു. ഇന്ന് ഫൈനലില് ഇറങ്ങുന്നവരില് 46 സെക്കന്ഡിനുള്ളില് ഓടിയെത്തിയ രണ്ടുപേര് സാംബക്കൊപ്പം മത്സരിക്കുന്നുണ്ട്. പുരുഷ വിഭാഗം 200മീറ്ററില് ഖത്തറിന്െറ ഫെനി ഒഗുനോഡെയും ഇന്ന് ഹീറ്റ്സില് മത്സരിക്കുന്നുണ്ട്. നേരത്തെ 100 മീറ്ററില് താരം സെമിയില് പുറത്താവുകയായിരുന്നു.